મુખ્યમંત્રી વિજયભાઈ રૂપાણીએ ગઈકાલે એવો આદેશ આપ્યો છે કે રાજયભરમાં જયાં નર્મદા નીર આપવામાં આવે છે ત્યાં પાણીનું પરીક્ષણ કરવું જેના પગલે મ્યુનિસિપલ કમિશનર બંછાનિધી પાનીએ વોટર વર્કસ શાખાના અધિકારીઓને રાજકોટને જે જગ્યાએ નર્મદાનું પાણી મળે છે ત્યાંથી સેમ્પલ લઈ સરકારી લેબોરેટરીમાં રીપોર્ટ કરાવવા તાકીદ કરી હોય હડાળા પમ્પીંગ સ્ટેશન અને ત્રંબા ત્રિવેણી સંગમ પાસેથી નર્મદાના પાણીના સેમ્પલ લઈ સરકારી લેબોરટરીમાં પરીક્ષણ અર્થે મોકલવામાં આવ્યા હોવાનું જાણવા મળી રહ્યું છે.